Nit de flamenc amb ‘El Mati’ per a acomiadar l’Off Romà i el Sagunt a Escena
06 de setembre 2019

![](/media/iy4hbx2u/91_c_elmati.jpg)  
  

Els jardins del Casino Vell del Port de Sagunt tornen a ser, un any més, l'escenari de la celebració d'una nit de flamenc amb el guanyador de la Lámpara Minera del Festival Cante de las Minas 2019, Matías López Expósito _El Mati_. El concert tindrà lloc dissabte, 7 de setembre, a partir de les 22 hores, i estarà obert al públic en general (fins a completar l'aforament) ja que l'entrada és gratuïta.

  

La celebració d'este concert és fruit de la col·laboració de la ciutat amb el Festival Cante de las Minas i l'Ajuntament de la localitat murciana de La Unión i organitzador de l'esdeveniment, ja que Sagunt és una de les seus en les quals se celebren proves selectives. I és per això que un any més el concert forma part de la programació de l’Off Romà i, amb ell, conclou el festival Sagunt a Escena d'enguany.

  

Amb 59 edicions celebrades, el Festival Internacional del Cante de las Minas és el certamen espanyol de flamenc més prestigiós d'estes característiques. Va ser declarat d'Interés Turístic Nacional al 1984 i els Cantes Mineros i de Levante van ser declarats Bé d'Interés Cultural de caràcter immaterial al 2010. La seua inclusió en la programació del festival Off Romà es va produir en l'edició de 2017 amb un excel·lent acolliment per part dels espectadors.

*   [](http://www.facebook.com/sharer.php?u=https://aytosagunto.es/va/actualitat/nit-de-flamenc-amb-el-mati-per-a-acomiadar-l-off-roma-i-el-sagunt-a-escena/ "Facebook")
*   [](http://twitter.com/share?url=https://aytosagunto.es/va/actualitat/nit-de-flamenc-amb-el-mati-per-a-acomiadar-l-off-roma-i-el-sagunt-a-escena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nit-de-flamenc-amb-el-mati-per-a-acomiadar-l-off-roma-i-el-sagunt-a-escena/ "Linked In")
*   [](mailto:?body=https://aytosagunto.es/va/actualitat/nit-de-flamenc-amb-el-mati-per-a-acomiadar-l-off-roma-i-el-sagunt-a-escena/)